বিশ্ব মানবতা দিবসে শান্তিপূর্ণ পৃথিবীর প্রত্যাশা মানবতাকর্মীদের
সম্প্রতি ইসরাইলি সেনাদের গুলিতে মানবতাকর্মী রাজান আশরাফ আল-নাজ্জা নিহত হয়েছেন। গত এক যুগে নিহত হয়েছেন ১ হাজারেরও বেশী মানবতাকর্মী। এবারের বিশ্ব মানবতা দিবসে বলা হচ্ছে মানবিক সেবাকর্মীরা যাতে লক্ষ্যবস্তু না হন।
বিশ্বে বাস্তুচ্যুত মানুষের সংখ্যা প্রায় ৭ কোটি। এদের মানবিক সেবা দিচ্ছেন কয়েক লাখ মানবতাকর্মী। মাঝে মাঝে এই মানবতাকর্মীরাও পরিণত হন লক্ষ্যবস্তুতে। ২০০৩ সালের ১৯ আগস্ট ইরাকে জাতিসংঘ কার্যালয়ে এক বোমা হামলায় ২২জন মানবতাকর্মী নিহত হন। এরই প্রেক্ষিতে ২০০৯ সাল থেকে ১৯ আগস্টকে বিশ্ব মানবতা দিবস হিসেবে পালন করা হচ্ছে। সম্প্রতি ইসরাইলি সেনাদের গুলিতে মানবতাকর্মী রাজান আশরাফ আল-নাজ্জা নিহত হয়েছেন। গত এক যুগে নিহত হয়েছেন ১ হাজারেরও বেশী মানবতাকর্মী। এবারের বিশ্ব মানবতা দিবসে বলা হচ্ছে মানবিক সেবাকর্মীরা যাতে লক্ষ্যবস্তু না হন। এমুহুর্তের বিশ্বের সবচেয়ে বড় সংকট রোহিঙ্গা ক্যাম্পে কাজ করছেন কয়েক হাজার মানবতাকর্মী। এদেরই একজন সৈকত বিশ্বাস। তার মতে, কেবল মানবতাকর্মীরাই যে মানবিক কাজ করেন তা নয়। প্রতিটি সংকটে প্রথমে এগিয়ে আসেন স্থানীয়রা। এক সময় সাংবাদিকতা করতেন তিনি। সংকটাপন্ন মানুষের খবরা-খবর তুলে ধরতে গিয়ে নিজেকে জড়িয়ে নিয়েছেন মানবতাকাজে। এরকম আরো একজন মানবতাকর্মী সালমা রহমান। তার মতে, সাধারণ মানুষ, সাংবাদিক কিংবা মানবতাকর্মীরাই যে কেবল মানবতার ডাকে সাড়া দেন; তা নয়। সংকটাপন্ন মানুষেরও অনেকেই নিজ নিজ অবস্থান থেকে এগিয়ে আসেন মানবতাকর্মে। তেমনই একটি উদাহরন রোহিঙ্গা যুবক ইকবাল। নিজ উদ্যোগে রোহিঙ্গা শিশুদের ভাষা শেখানোকে অনেক বড় মানবতা বলে আখ্যায়িত করেছেন সালমা রহমান। লিঙ্গ ভিত্তিক সহিংসতা নিয়ে কাজ করছেন শিরিন আকতার। তার মতে, কেবল সংকটাপন্ন মানুষের মাঝে নয়; প্রতিটি সমাজে যেন জড়িয়ে আছে- এই লিঙ্গ ভিত্তিক সহিংসতা। রাজনৈতিক, অর্থনৈতিক নানা কারণে প্রতি দুই সেকেন্ডে বাস্তুচ্যুত হচ্ছেন একজন করে মানুষ। সংকটাপন্ন এসব মানুষকে মানবিক সেবা দিতে গিয়ে প্রাণ উৎসর্গ করছেন মানবতাকর্মীরা। মানবিক সংকট কমে আসুক; শান্তিপূর্ণ একটি পৃথিবী হোক; এমই প্রত্যাশা মানবতাকর্মীদের।